**Német Nemzetiségi Önkormányzat Mór Képviselő-testületének**

**133/2024. (X.8.) határozata**

**a Márton-napi rajzpályázat tárgyában**

Német Nemzetiségi Önkormányzat Mór Képviselő-testülete a határozat mellékletét képező tartalommal a 2024. évi Márton-napi rendezvénysorozat keretében rajzpályázatot hirdet, melynek témája: „Kedvenc német nemzetiségi népszokásom”.

A Képviselő-testület egyúttal felhatalmazza az elnököt, hogy a rajzpályázat díjazottjai részére összesen 110.000,- Ft értékben írószer utalványt vegyen.

A pénzügyi fedezet az önkormányzat 2024. évi költségvetésében biztosított.

Mór, 2024. október 8.

 Négele Helga

 elnök

ZEICHNEN MACHT SPAß - NÉMET NEMZETISÉGI RAJZPÁLYÁZAT

2024

A Német Nemzetiségi Önkormányzat Mór harmadik alkalommal hirdeti meg a móri óvodák kisgyermekei, általános valamint középiskolák diákjai számára a „Zeichnen macht Spaß” - Móri Német Nemzetiségi Rajzversenyt.

A rajzverseny célja a móri német nemzetiség történelmének, szellemi kultúrájának, népszokásainak, helyi hagyományainak bemutatása, átörökítése.

2024-ben a rajzverseny témája: Mein Lieblingsbrauch - Kedvenc német nemzetiségi népszokásom

A rajzok szabadon választott technikával (zsírkréta, filc, színesceruza, tempera, vízfesték) A/3-as vagy A/4-es méretben készülhetnek.

Az alábbi kategóriákban várjuk a rajzokat:

óvoda

általános iskola – alsó tagozat (1-2. évfolyam)

általános iskola – alsó tagozat (3-4. évfolyam)

általános iskola – felső tagozat

középiskola

Minden kategóriában az első három helyezett ajándékban részesül.

Ezen kívül közönségszavazásra is lesz lehetőség, hiszen a beküldött rajzokat a Német Nemzetiségi Önkormányzat Mór facebook oldalán is bemutatjuk (név nélkül). A legtöbb szavazatot elnyerő első három rajzot díjazzuk.

A rajzok leadási határideje: 2024. november 8. péntek

Az elkészült rajzok hátuljára kérjük feltűntetni a készítő nevét, életkorát, elérhetőségét – v. - intézményének nevét, illetve a kép címét.

Helye: előzetes egyeztetést követően:

 Német Nemzetiségi Önkormányzat Mór irodája

 8060 Mór, Szent István tér 6. (Móri Polgármesteri Hivatal)

Elbírálási határidő: 2024. november 26.

Az alkotásokhoz kellemes időtöltést kívánunk!